
Corneliu Zelea Codreanu 
(13-IX-1889 - 30 X1 1938) 


PLEDOARIA DOMNULUI C. HENTESCU 
IN PROCESUL LUI CORNELIU ZELEA CODREANU, 

MAI 1938 


Domnule Preşedinte, Onorat Tribunal, 

După pledoariile confraţilor mei, latura juridică a pro¬ 
cesului mi se pare definitiv lămurită. Nu voi mai insista 
deci asupra ei. 

Ceiace însă socot necesar, este să analizez de aproape 
latura lui politică, căci cu toate că în rechizitoriul onora¬ 
tului Domn Procuror General acest aspect al procesului 
e trecut complect în umbră, totuşi sunt convins că numai 
caracterul politic al speţei de faţă a fost faptul determi¬ 
nant al urmăririi penale. 

Corneliu Zelea Codreanu se prezintă astăzi în faţa Dv. 
pentru cele mai abjecte crime din codul nostru penal: în¬ 
cercare de rebeliune, tentativă de răscoală, revoluţie, tră¬ 
dare ; iată faptele uluitoare de care trebue să răspundă 
Domnia sa astăzi în Pretoriul acestei Instanţe, iată învinui¬ 
rile ce i se aduc. 

Să vedem deci—după analiza juridică a procesului fă- 

cută atât de strălucit de confraţii mei—dacă acţiunea din 
ultimul timp a Dlui Cornelii! Zelea Codreanu poate lăsa 
pentru un om cu bun simţ, obiectiv şi cinstit, cel puţin 
impresia că aceste învinuiri ar putea avea un fundament 
cât de şubred. Ştim cu toţii că politica Gărzii de Fier este 
o politică de dreapta, având oroarea comunismului şi a 
desmăţului social. Corneliu Zelea Codreanu din frageda sa 
copilărie a fost crescut în mediul în care disciplina şi sim¬ 
ţul ierarhiei stăteau la baza educaţiei cetăţeneşti. Elev la 
Mănăstirea Dealului, Liceul model înfiinţat de neînfrica¬ 
tul patriot Nicu Filipescu, Corneliu Zelea Codreanu şi-a 
format spiritul în atmosfera înălţătoare a exaltării perma¬ 
nente a jertfei de sine. N’a apucat însă să stea multă vreme 
la poalele munţilor respirând aerul tare de acolo, ci răz¬ 
boiul încă de copil l’a aruncat în vâltoarea vieţii. Depo¬ 
ziţiile martorilor ce s’au perindat prin faţa Dv. corobo¬ 
rate cu însăşi declaraţiile acuzatului, vi 1 au arătat preocu¬ 
pat în acele timpuri tragice numai de soarta lării lui. A 
întovărăşit pe tatăl său pe front ca cercetaş luând parte 
la războiul acesta în prima lui fază şi nu s a despărţit de¬ 
cât în clipa când tatăl său l'a pus în faţa răspunderilor 
sale ca fiu mai mare—singurul bărbat pe care familia sa 
îl avea pentru a o sprijini. Iată primele trăsături ale ca- 
racterului lui Corneliu Zelea Codreanu. 

Cele ce urmează: lupta ca student al Universităţii din 
Iaşi contra propagandei destrămătoare comuniste predica¬ 
tă în acele timpuri tulburi chiar de pe înălţimea catedrei 
profesorale, mişcările de stradă pentru a birui toropeala 
opiniei publice, înălţarea drapelului tricolor în locul celui 
roşu sunt consecinţele fireşti ale unei convingeri patriotice 
adânc înfipte în sufletul acestui om. 

Aţi ascultat martorii ajunşi la cele mai înalte trepte 
ale ierarhiei sociale, făcându-vă în mod cu totul obiectiv 
fizionomia morală a acuzatului în lupta sa dârză pentru 
a-şi realiza convingerile pornite dintr’o adâncă credinţă. 

Dar trecând peste această perioadă, să revenim acum 
la acţiunea sa politică din ultimul timp şi s’o analizăm 
trăgând din ea concluziile ce se impun. 

Cum am mai spus şi la început, acţiunea tineretului 
intrat în cadrele Mişcării Legionare e inspirată de doc¬ 
trina naţionalistă, doctrină ce pune accentul mai mult pe 
sentimentul naţional lăsând în umbră preocupările sociale, 
ce împing la sfâşieri şi lupte intestine. 

N’avem decât să privim la spectacolul anarhiei spa¬ 
niole ca să ne dăm perfect de bine seama unde duce in¬ 
transigenţa doctrinară atunci când nu se ţine nici o soco¬ 
teală de necesitatea supremă de a salvaguarda unitatea 
sufletească a unei naţiuni. 

Ei bine, cu toate exemplele, nu numai din Spania dar 
şi din alte ţări din Apus cu o civilizaţie superioară nouă 
unde rivalitatea dintre dreapta şi stânga a alunecat pe te¬ 
renul duşmăniei personale, a urei fratricide, Corneliu Ze¬ 
lea Codreanu a ştiut să menţină Mişcarea sa de dreapta 
numai în cadrul unităţii sufleteşti a neamului românesc. 

El, deşi sub steagul regenerării naţionale, s’a ferit de 
a porni lupta în contra propriilor lui fraţi, căci şi-a dat 
seama prea bine că atât aşteaptă duşmanul din afară şi 
dinlăuntru pentru a ne da lovitura de moarte. Nu spun 
eu aceasta; o declară însuşi acuzatul în declaraţiile sale 
publice făcute într’o vreme când nimănui nu-i putea trece 
prin cap că va avea să apară vreodată în faţa Tribunalului 
militar. 

Dar ceva mai mult: aduceţi-vă araiute în ce condiţii 
s’au făcut alegeri parţiale acum doi ani. Cete înarmate cu- 
treerau satele, unele susţineau o tabără, altele pe cealaltă. 
La Mehedinţi în special a fost un fel de repetiţie în mic 
a tacticei războiului civil. Ei bine, la aceste jocuri pre¬ 
mergătoare anarhiei, Corneliu Zelea Codreanu n a luat 
parte. Iar atunci când la 20 Decembrie 1937 partidul «To¬ 
tul pentru Tară», a pus şi el liste de candidaţi, cea dintâi 
grijă a lui Corneliu Zelea Codreanu a fost să împiedice 
destrămarea Tării încheind cunoscutul pact de neagresiu¬ 
ne cu partidul naţion a l-ţărănesc şi altele deşi ştia prea 
bine că va fi expus atacurilor politice. Totuşi din patrio¬ 
tism adevărat, Corneliu Zelea Codreanu a ferit România 
de zguduiri ce-i puteau primejdui unitatea. 

Dacă acest om ar fi urmărit revoluţia socială şi rebe¬ 
liunea, nimic nu era mai uşor decât lăsând ura să cloco¬ 
tească, să profite dând apoi lovitura catilinară. 

Corneliu Zelea Codreanu n’a fost însă un rebel, n a 
fost un agitator, urmărind ascensiunea sa politică prin orice 
mijloace; el a fost călăuzit de interesele supreme româ¬ 
neşti cari reclamau ordine, disciplină şi armonie sufle¬ 
tească. Pactul încheiat la sfârşitul anului 1937 dovedeşte 
nu numai maturitate politică, curaj civic dar şi un supe¬ 
rior sentiment de răspundere personală. 

Să trecem mai departe. Domnul Octavian Goga este 
chemat la Guvern. Noi alegeri se anunţă. Campania elec¬ 
torală se prezintă de astă dată sub aspecte şi mai întune¬ 
cate. In Moldova, în Basarabia, în Bucovina patimile fierb. 
Un vânt de nebunie pare a se fi abătut asupra Tării noas¬ 
tre. In Judeţul Ilfov un grup de tineri legionari din Par- 
titul «Totul pentru Tară» ducându-se cu o camionetă în 

propagandă se întoarce cu doi morţi. Care este reacţiunea 
imediată a lui Corneliu Zelea Codreanu? Sete de răzbu¬ 
nare? Nu. dar un sentiment de adâncă îngrijoarare româ¬ 
nească. 

Domnul General Antonescu chemat ca martor v'a ex¬ 
pus conversaţia avută cu Corneliu Zelea Codreanu imediat 
după înregistrarea faptului. Ce a făcut acuzatul de azi 
pentru a împinge Tara pe povârnişul fatal pe care se 
angajase? Nu numai că nu a făcut nimic pentru a accen¬ 
tua anarhia, dar a avut singurul gest capabil de a o înfrâ¬ 
na: s’a retras din propaganda electorală. 

Iar atunci când a luat contact direct cu Preşedintele 
Consiliului de atunci, Octavian Goga — -după declaraţiile 
unuia din intimii sai colaboratori. Alexandru Hodoş, fost 
Secretar la Preşidenţie, la obiecţiunile grave ridicate de 
regretatul patriot, că acţiunea naţională poate fi definitiv 
compromisă în cazul când lupta dintre cele două tabere 
de dreapta naţională ar continua, Corneliu Zelea Codrea¬ 
nu într’un gest spontan a oferit Domnului Octavian Goga 
retragerea sa din alegeri. Care e partidul capabil de o ase¬ 
menea jertfă în interesul liniştei publice şi pentru biruinţa 
credinţei lui? 

Ei bine, am relevat această atitudine a lui Corneliu 
Zelea Codreanu din ultimul timp pentru a demonstra că 
ea este în absolută contradicţie cu rechizitoriul şi cu acu¬ 
zaţiile ce i se aduc, căci e departe de a fi pregătit o atmos¬ 
feră favorabilă rebeliunii şi războiului social, a avut din 
contra darul de a linişti spiritele şi de a feri România de 
sfâşieri. 

Din acest punct de vedere pot sa o spun cu toată con- 

vingerea: Corneliu Zelea Codreanu prin atitudinea sa re¬ 
centă a binemeritat de la Patrie. 

Dar, Domnule Preşedinte şi Onorat Tribunal, însăşi 
educaţia legionarilor vădea o orientare cu totul nouă în 
viaţa publică românească. Ceeace caracterizează acţiunea 
tineretului strâns în jurul lui Corneliu Zelea Codreanu e 
dispreţul satisfacţiilor materiale. De aceea nu vedem în pro¬ 
paganda electorală ce-o întreprindeau nici o răscolire de 
revendicări, nici o făgăduială mincinoasă, nici o aţâţare a 
sărăciei maselor. De aceea acuzaţia ce se aduce lui Corneliu 
Zelea Codreanu că ar fi urmărit o revoluţie socială o soco¬ 
tim vădit nedreaptă. 

Ceeace a avut darul să răscolească duşmănii ireducti¬ 
bile acuzatului care stă in faţa Domniilor Voastre e faptul 
că ceeace caracterizează viaţa obişnuită a partidelor îi este 
cu totul străin. 

Pornind dela ideia că România nu va juca în lume 
rolul la care aspiră decât în clipa când vom reuşi să ne 
înălţăm la o concepţie superioară a vieţii, Mişcarea legio¬ 
nară a reuşit să smulgă din cloaca materialismului vulgar, 
manifestându-se prin opere de interes obştesc, ridicări de 
diguri, construcţii de biserici, etc. Legionarii au dovedit 
că au ajuns la un alt plan de viaţă, străin ariviştilor şi 
şperţarilor ce au invadat politica românească. Iată ceeace 
nu se poate ierta acuzatului de astăzi. A forma astfel de 
oameni e o primejdioasă răzvrătire. 

Dar punctul culminant l’a atins prin jertfa eroică a 
Iui Moţa şi Marin. Prin dispreţul morţii manifestat într’o 
cauză ce nu atingea direct interesele româneşti, aceşti mar¬ 
tiri creştini au dovedit lumii întregi că virtuţile româneşti 
nu au fost încă înăbuşite. Căci din orice punct de vedere 

ar fi privită jertfa lor, ea este un act de eroism care cins¬ 
teşte şi înalţă Neamul Românesc. 

Domnule Preşedinte, Onorat Tribunal, ceremonia ce a 
marcat funerariile lui Moţa şi Marin la Bucureşti dove¬ 
deşte că acţiunea Gărzii de Fier începuse a intra în adân¬ 
cimea sufletelor. Nu sunt decât un observator imparţial. 
Ceiace am constatat cu, alţii de bună credinţă, sunt con¬ 
vins că au constatat la rândul lor. 

Dar actul martirilor dela Majadahonda nu a avut nu¬ 
mai repercursiuni hotărâtoare asupra mentalităţii publice; 
el a deschis ochii fără îndoială în primul rând aceluia ce 
poartă răspunderea directă a politicii Gărzii de Fer, lui 
Corneliu Zelea Codreanu. 

Sunt convins că acţiunea atât de cuminte din ultimile 
luni manifestată prin acorduri electorale şi mai pe urmă 
hotărârea de a se retrage din alegeri a fost determinată de 
spectacolul înfiorător al tragediei spaniole pe care supra¬ 
vieţuitorii români le au adus şi le au transmis celor de 
acasă. 

Fără îndoială că un om care reuşeşte să sădească în 
suflete o neţărmurită credinţă şi mai ales puterea de a te 
jertfi ei, nu poate fi privit cu nepăsare. 

Mişcarea Legionară se poate cu drept cuvânt mândri 
cu aceşti eroi. lata ceiace înspăimântă pe toţi profitorii 
politicii româneşti, pe toţi cei ce se târăsc ca râmele gu¬ 
noaielor. Iată crima de care Corneliu Zelea Codreanu e 
chemat să răspundă astăzi în faţa Domniilor Voastre. 

Dacă acest om era împins de o ambiţie nestăpânită, 
ar fi îmbrăţişat intransigenţa ideologiilor străine; dacă ros 
de setea de putere ar fi dat drumul patimilor politice; 
dacă întriun cuvânl ar fi pus for Tării, fără îndoială că 

nu am fi fost astăzi aici. Faptul că n’a servit de instrument 
unor forţe străine vieţii româneşti, în clipa în care a so¬ 
cotit că liniştea Tării e primejduită, faptul că s"a mani¬ 
festat mai mult pe terenul naţional decât pe acel strici 
politic, I-au creat duşmăniile înverşunate, ce Fau adus 
aici în acest Pretoriu. 

Domnule Preşedinte şi Onorat Tribunal, s*a făcut o 
largă publicitate răspunsului la interogator a lui Corne- 
liu Zelea Codreanu, după ce rechizitoriul Domnului Prim 
Procuror General pusese la curent opinia publică cu fap¬ 
tele ce i se impută. Acei ce au organizat această publici¬ 
tate, au socotit’o ca o supremă abilitate. Lovitura însă nu 
numai că a dat greş, dar a avut cu totul alt efect. Căci nu 
numai juriştii şi-au putut da seama din citirea interoga¬ 
toriului acuzatului, că nimic din ce i se pune în sarcină 
nu stă în picioare, dar opinia publică, Tara întreagă s’a 
convins astăzi că acest proces nu e decât o odioasă îns¬ 
cenare. 

Iată rezultatul la care s'a ajuns. Si după ce această 
convingere unanimă aţi format’o tuturor, se poate oare 
să ieşim din aceste desbateri cu un verdict de condamnare? 

Domnule Preşedinte, Onorat Tribunal, n’am venit la 
acest proces să fac o manifestaţie politică. Nu sunt legio¬ 
nar. Am făcut o altă politică decât aceia a Gărzii de Fer. 
Dacă sunt totuşi aici, prezenţa mea Vă rog să v’o explicaţi 
numai prin adânca îngrijorare a unui patriot român des¬ 
pre viitorul Tării sale. 

Găndiţi-vă Domnilor Judecători Militari, că acuzatul 
a jucat un rol determinant în ce priveşte orientarea Tine¬ 
retului român din Universităţi. Intr’un timp când în alte 
ţări elanul generaţiei noi se manifestă mai mult pe tărâmul 

luptei sociale, când aspiraţiile de egalitate şi ura privile¬ 
giilor sociale călăuzeau pe studenţi împingându-i în câm¬ 
pul teoriilor comuniste, Corneliu Zelea Codreanu a flu¬ 
turat la noi numai culorile româneşti. Fiu de profesor exi¬ 
lat voluntar din Bucovina el nu reprezintă decât burghe¬ 
zia de mijloc, rezervoarul mărirei, al bunului simţ, al echi¬ 
librului social. Că în această încleştare de înălţare a curs 
sânge de o parte şi de alta, nimeni nu o neagă. Firul călău¬ 
zitor al acuzatului de astăzi e însă neîndoelnic desprins din 
cea mai curată iubire a Neamului şi Tării Româneşti. Iată 
constatarea pe care orice om obiectiv ar trebui s’o pro¬ 
clame fără reticenţă. Si acum. Domnule Preşedinte şi Ono¬ 
rat Tribunal, gândiţi-vă ce s’ar întâmpla cu această gene¬ 
raţie nouă, crescută în sentimentul ideiei naţionale în ca¬ 
zul când Corneliu Zelea Codreanu ar păşi mâine sub bol¬ 
ta rece a ocnei. Căci aţi venit aici să judecaţi nu atât fap¬ 
tele acuzatului, ci mai mult acţiunea sa întreprinsă în 
mijlocul tineretului. 

Revolta le va răscoli sufletele în faţa unei ispăşiri atât 
de nedrepte şi va determina nu numai un val de desnă- 
dejde, dar şi de dispreţ al ordinei inşi tui te, ce va împinge 
generaţia nouă tocmai pe povârnişul de unde o sentinţă 
condamnatoare pare a vrea s^o smulgă. Vă vorbesc cinstit, 
din inimă ca un om deplin conştient de importanţa cuvân¬ 
tului rostit în aceste clipe. Nu creaţi. Domnilor Judecători 
Militari, ireparabilul. Daţi-vă seama că dacă România mare 
a fost realizată prin cucerirea graniţelor istorice, ea nu 
este încă deplin consolidată. 

Multe duşmănii ne pândesc nu numai din afară dar 
şi dinlăuntru. Datoria noastră de români este de a veghea 

permanent, ca sufletul Naţiei noastre să nu fie ros de can¬ 
cerul revoltei sterile. 

Sentinţa Domniilor Voastre poate să determine multe. 
Reflectaţi deci adânc asupra consecinţelor ei. Trăim în 
cea mai primejdioasă epocă a istoriei universale. 

Concepţiile referitoare la viaţa statelor, la dreptul in¬ 
dividual, la libertă(ile publice, se ciocnesc violent în arenă. 

Prin poziţia pe care o ocupăm în Europa, noi suntem 
un fel de piatră de hotar al ideologiilor rivale. Tară de 
bun simţ şi de toleranţă, să ne ferim a intra în vâltoarea 
luptelor intestine. Si mai ales să nu creem între autori¬ 
tatea de stat şi cetăţean un raport de forţă. 

Domnule Preşedinte şi Onorat Tribunal, dar problema 
ce o pune acest proces conştiinţelor Dv. mai prezintă un 
aspect pe care am datoria a-1 înfăţişa. Mişcarea Garda de 
Fer reprezintă cum v’am spus o acţiune tânără, o acţiune 
a cărei judecată obiectivă numai cei ce vor veni după noi 
vor avea s’o pronunţe. 

Dar încă de azi ea poate fi considerată ca o reacţiune 
firească contra străinismului parazitar şi a inerţiei româ¬ 
neşti. 

Din acest punct de vedere ea merită toată atenţia şi 
tot sprijinul adevăraţilor patrioţi. 

Nu săpaţi o prăpastie între generaţiile ce se succed. 
România este produsul muncii neîntrerupte şi a jertfelor 
continui a celor ce ne au precedat. Dacă în decursul isto¬ 
riei noastre am putut înfrunta primejdiile şi să biruim 
soarta vitregă, aceasta nu se datoreşte decât solidarităţii 
depline a bătrânilor cu tinerii în faţa problemei de viaţă 
a Românismului. Nu rupeţi firul tradiţiei naţionale, nu 
ostracizaţi din arena poltică prin sentinţa ce veţi da gene- 

raţia venită imediat după înfăptuirea năzuinţelor noastre 
seculare. 

Corneliu Zelea Codreanu nu reprezintă în faţa Dom¬ 
niilor Voastre numai persoana lui, ci aspiraţiile înăbuşite 
ale celor ce vor avea mâine răspunderea destinului nostru 
istoric. Rândurile naţionaliştilor se răresc. Găndiţi-vă la 
ce ne poate rezerva viitorul. 

Deaceia cer în interesul salvării unităţii sufleteşti a 
Tării şi a apărării viitorului nostru ca neam. achitarea în 
unanimitate a lui Corneliu Zelea Codreanu. 

OMENIA SI UMANITATEA 
CĂPITANULUI 



Cu greutatea trecutului ne-am obişnuit 
ca şi cu greutatea atmosferei: nici n'am 
putea fără ea . 

Lucian Hlaca 


S au adunat în cumpăna vremii douăzeci şi cinci de ani 
dela acea noapte sinistră de 29 spre 30 noembrie 1938, 
când chipuri de oameni—nu oameni—jandarmi selecţio¬ 
naţi, au fost porniţi la drum cu poruncă să execute o 
fioroasă monstruozitate. 

Omul luminii şi ai adevărului stingherea şi din celuia 
zăvorită aprig păzită a închisorii dela Râmnicul Sărat, 
ca duşmanii neamului să-şi urmeze dansul sardanapalic în 
palatul regal—altădată mândria naţiunii române—ajuns 
acum cloacă imundă si loc de pierzanie omenească. 

Planurile puse la cale de rege şi guvern erau să se 

scape de Corneliu Zelea Codreanu şi de oastea lui. In acest 
scop au folosit întunericul nopţii, violenţa şi crima—ile¬ 
galitatea cea mai sfruntată, cea mai neomenoasă. 

Trupul Căpitanului şi trupurile altor 13 legionari, mar¬ 
tirizate cu ştreang, ciuruite de gloanţe şi în urmă, la mi- 
jirea zilei de 30 noembrie 1938, descompuse cu acid sul¬ 
furic au dispărut în groapa comună din crângul Jilavei cu 
intenţia să se piardă orice urmă de ele. 

După săvârşirea fărădelegei, «reprezentanţii ordinei pu¬ 
blice şi paznicii legilor» au dat un comunicat oficial, ca 
Ţara să afle minciunea cu evadarea. 

«Prostirea» legionarilor din închisori şi lagăre cu tot 
felul de versiuni, «ademenirea» celor din afară cu tot felul 
de oferte şi promisiuni rămăsese o treabă uşoară pentru 
criminalii puterii executive; iar celor cari, după a lor 
părere, nu s’ar supune ordinelor, era dată dispoziţia «să 
li se întindă oasele pe drumuri». 

* * * 

Pe calea aceasta au vrut stăpânirea şi regele tiran să 
încredinţeze poporul român, că s’a terminat cu un mit, 
cu o spiritualitate, cu un crez. 

Slabă le-a fost mintea şi spurcată fapta. 

La vestea răspândită cu toate mijloacele de publicitate 
şi informare. Tara întreagă s’a cutremurat până în cele 
mai depărtate adăposturi. 

Pare că şi munţii s’au încreţit de durere; şi şesurile 
s’au clătinat; şi văile au căzut mai la fund; şi apele s’au 
tulburat... 

In acele zile de doliu şi tristeţă generală feţele de ro¬ 

mâni se întunecaseră şi lacrimi au curs, şivoaie. Mamele 
s’au luat cu mâinile de cap, bocind şi blestemând cumplit. 
Copiii făceau ochi mari şi cu întrebări mute priveau scene 
de jale şi revoltă sufletească. Toată tinerimea română in¬ 
trase în furtuna disperării pentru pierderea aceluia pe care 
îl simţise trimis al Providenţei. 

Din ce răsplată îşi târâe astăzi existenţa câţi mai sunt 
în viaţă, cari au contribuit direct sau indirect, dar cu bună 
ştiinţă şi bestială voinţă la un omor cit premeditare şi cu 
pregătire oficială? 

♦ * * 

Acei căzuţi în robie depe urma \ânzării n'au uitat dru¬ 
mul deschis de credinţa mântuirii. Ei sunt prezenţi în tre¬ 
cutul de mărire şi mucenicie: respiră prin acest trecut şi 
poartă mai departe în cutele ascunse ale sufletului lor mi¬ 
nunea cu icoana Arhanghelului Mihail. îşi amintesc de lu¬ 
crările ce din iubirea pentru ţărâna pământului străbun 
începeau cu închinarea în faţa altarelor. Neamul simţea şi 
simte mai departe măreţia acestui trecut—lumina strălu¬ 
citoare a Căpitanului. Poporul trăeşte acţiunea lui dinain¬ 
tea anilor de robie şi-şi ogoaie cu chinurile îndurate de el 
durerea inimei junghiată acum un sfert de veac. 

In frământările de fiecare zi şi în somnul speriat al 
nopţilor figura Căpitanului îi este singura mângâiere; nici 
n’ar putea fără el, cum nu poate fără greutatea atmosferii». 
luându-iţp după aforismul lui Lucian Blaga. 

Acea figură neaseinanat de frumoasă, datorită puterii 
de radiaţie a calităţilor sufleteşti, stăruie în conştiinţa ce¬ 
lor din robie şi din închisori, acelor din libertate şi din 
pribegie, pentru că Corneliu Zelea Codreanu continuă să 

fie azi ca şi eri, cum va fi mâine şi totdeauna omul care 
a sosit în mijlocul nostru cu un mesaj divin. Unii Tau în¬ 
ţeles mai de grabă, alţii Tau ghicit mai târziu, toţi Fam 
simţit la fel. El este miracolul ce-1 va descifra viitorul şi 
fenomenul ce-1 purtăm noi, contimporanii, credincioşii, spre 
inima generaţiilor viitoare. 

Si nu va întârzia mult, când omenirea îşi va găsi echi¬ 
librul, liniştea şi pacea pe drumul cu lumini, între care 
este şi cea înainte mergătoare a învăţăturei sale eterne. 

Zădarnică le-a fost bucuria ucigaşilor, cari au buiecit 
şapte ani pe trupul neînsufleţit al Căpitanului. Fără ur¬ 
mare le-au rămas planurile schiţate în nopţi de orgii şi 
păcat. I-a surprins pârjolul stepelor şi sălbătăcia omului 
fără Dumnezeu, împotriva căruia Corneliu Zelea Codreanu 
se ridicase încă din anul 1919; şi n’a încetat să-l ţintuiască 
cât a mai trăit, ca pe cel mai neîmpăcat duşman al Româ¬ 
niei şi al omenirei. 

Aşa că în aceste timpuri de falsitate, de hainie, de per¬ 
versitate şi de silnicie, de nestatornicie şi de echivocuri, 
mărturisirea noastră—pe care liberi suntem s’o facem şi 
nimeni nu ne constrânge să scriem altcum—este corectă 
când spunem la încheierea acestui sfert de veac, că trăim 
alături de Căpitan, lucrăm cu el şi gândim împreună cu 
el; pentru că dela dânsul ne-a rămas credinţă din credinţa 
lui, îmbrăcămintea imaculată a sufletului. La umbra lui 
găsim în orice împrejurare adăpost şi liniştea necesară; 
pentru că numai la el am oblicit calităţi şi atitudini pe 
cari nu orice om le are, el nefiind din rândul mulţimii, ci 
pentru ea ales, cum se întâmplă la inari răstimpuri, când 
voia Celui Prea Puternic se arată prin semne înţelese şi 
omeneşti. 

In construcţia sufletească a Căpitanului nu era loc pen¬ 
tru prefăcătorie, nici pentru răutate sau rea credinţă, nici 
pentru fapte nesăbuite sau ambiţii deşarte, nici pentru duş¬ 
mănie sau ură. Adversitate, contrarietate, dialog, da, în mod 
cavaleresc şi leal din «conştiinţa obiectivelor drepte şi mo- 
' rale şi a mijloaceolr loiale» (P. L.). 

Inima sa nu era încărcată de miasmele răsbunării. ci 
acolo sălăşluia sentimentul de dragoste creştină, acea pe 
care a propăvăduit-o în tot cursul acţiunii sale, floare rară 
la conducătorii de popoare şi la acei cu răspunderea vie¬ 
ţii lor. 

Onoarea, corectitudinea, bunătatea formau tezaurul unei 
generoase sentimentalităţi, — iertarea. 

Dar moartea de acum 25 ani a stins glasul celui năs¬ 
cut să fie educatorul tinerimei române, să fie izbăvitorul 
poporului român, să formeze caractere, fără de care evo¬ 
luţia unei naţiuni este împiedicată şi întreruptă; asupra ei 
se abat nenorociri ireparabile din lipsa oamenilor de ca¬ 
racter. 

Ucigaşii cu autoritate, dela regele de odioasă amintire 
Carol II, dela guvernul său până la jandarmul, căruia i 
s’a pus în mână banul şi ştreangul, ca să omoare omenia 
şi umanitatea, — toţi vor fi blestemaţi la infinit de toate 
generaţiile din viitor cu dragoste pentru Neam şi pentru 
Tară. 

+ * * 

s 

Dacă s*a pomenit să fie cineva dăruit de Dumnezeu din 
plin cu calităţile omeniei şi ale umanităţii între milioanele 
ce formează poporul român, omenos şi uman prin firea 
sa, — apoi acesta-i Corneliu Zelea Codreanu. 

El n’a fost om politic în sensul vulgar al cuvântului, 
nici în sensul profesional sau pasional, ci a fost un om 
întreg în sensul etic al cuvântului. — încarnarea sincerită¬ 
ţii şi a cumsecădeniei. A spus ce a simţit, a lucrat ce a 
gândit, a realizat ce a trebuit, a scris ce a crezut, ca să 
arate că «Mişcarea noastră legionară arc mai mult caracte¬ 
rul unei mari şcoli spirituale» (C. S. C.). Ardoarea, voinţa 
şi înţelepciunea sa se topeau formând forţa de propulsiune 
în ascendenţă, pe direcţia spiritualităţii creatoare. 

Suflul de umanitate şi căldura omeniei, care-i străba¬ 
teau trupul şi sufletul, mintea şi conştiinţa. Tau determinat 
să între în acţiune, «ca pe un om. care mergând pe drum 
cu grijile, nevoile, şi gândurile lui, surprins de focul care 
mistuie o casă, îşi aruncă haina şi sare în ajutorul celor 
cuprinşi de flăcări» (P. L.), cum spune Căpitanul medi¬ 
tând asupra celor întâmplate în cursul anilor de studii la 
Universitate. 

Greutăţile cu care s’a confruntat Corneliu Zelea Co- 
dreanu în scurta şi sbuciuinata sa viaţă aveau să fie mult 
mai mari şi mai primejdioase decum s'au dovedit ele la 
finea studenţiei sale. 

Lupta sa dreaptă, luminoasă şi necesară n’ar fi trebuit 
să fie pricină de prigoană pentru nici un român cu conş¬ 
tiinţa destinului nostru istoric, ci mai mult: un drept la un 
concurs de apărare a neamului şi a pământului moştenit 
din strămoşi. Dar duşmănia contra lui nu a încetat cum nu 
încetează valurile mării să se izbească de mal până ce-1 
dărâmă, ca să-şi întindă apoi puterea de pustiire în lung 
şi în lat. 

Dacă Corneliu Zelea Codreanu a reuşit să închege sche¬ 
letul învăţăturii sale. a putut s\> facă numai în pauzele 

dintre două valuri de prigoană. Ura şi nedreptatea din 
suflete de cretini, «stârpituri morale» pitiţi prin ascunzişuri 
luxoase au lovit sub toate formele cu ajutorul instrumente¬ 
lor inconştiente până a-i pecetlui suferinţa cu moarte mar- 
tirică. 

Caracterul Căpitanului, capacitatea sa de judecată, şi 
simţul răspunderii de a suporta în orice împrejurare situa¬ 
ţia cea mai vitregă şi mai chinuitoare, n au influenţat hotă¬ 
rârea criminalilor luată faţă de acest om de omenie, pătruns 
de sentimentul umanităţii, om drept şi nevinovat. 

* * * 

Intre ce este omenia şi ce înseamnă umanitatea nu exis¬ 
tă o limită cfe demarcaţie precisă, cu toate că nu sunt una 
şi aceiaşi. 

Omenia, când este, e organică; purcede dela naştere. 
Ea caracterizează uneori un popor întreg; adeseori este 
însuşirea unei familii şi totdeauna onorează fiinţa omului. 
Omenia este bătrână, păşeşte înaintea umanităţii, dar în 
acelaş timp veşnic tânără prin bucuria ce o răspândeşte 
între oameni. 

Umanitatea este virtutea ce îşi găseşte adăpost în inima 
în care reflexele scânteiază mai uşor. Ea este supusă con¬ 
troversei, dialogului după natura faptului, care îi prile- 
jueşte starea de exprimare. Unii o susţin fără s’o aibă. 
alţii o exercita fără să o afişeze; unii o pretind în mod 
interesat, alţii o apără din convingere întro dreptate. 

Omenia am putea-o considera caracterul bun al omu¬ 
lui, născut odată cu omul; umanitatea, caracterul ce se 
câştigă în viaţă, în contact cu lumea, cu cartea, cu nevoia 

din cadrul social, naţional sau religios, etc. Isus Cristos ne 
învaţă că «ce vreţi să vă facă vouă alţii, aceia faceţi şi 
voi lor». 

A fi omenos şi uman nu e tot una; omul de omenie 
este şi uman, dar cel uman nu este implicit şi omenos. 
Umanitatea este şi un sentiment, ce se manifestă intens în 
anumite ocazii sau slăbeşte şi chiar dispare odată cu cauza 
care Ta potenţat; este mila omului faţă de altul, sentimen¬ 
tul milei pentru o comunitate de oameni sau pentru o na¬ 
ţiune căzută în suferinţă grea. 

Omenia şi umanitatea împreună dau omului o consis¬ 
tenţă sufletească şi un echilibru interior, cari îl ajută să 
fie mai înţelegător pentru adevăr şi dreptate decât numai 
eu raţiunea şi logica. Ele îi stimulează generozitatea inimii 
şi au ca rezultat creşterea bunăvoinţei şi a iubirii de 
oameni. 

Aceste calităţi alături de altele au distins personalitatea 
lui Corneliu Zelea Codreanu: erau razele strălucitoare ale 
nobleţei sale sufleteşti. 


* * 4c 

Căpitanul ne-a vorbit adeseori despre perfecţiunea uma¬ 
nă, temă asupra căreia revenea mereu, nu din cauza vreu¬ 
nei obsesii, ci din a lipsurilor observate la legionarii în 
devenire. Pentru atingerea ţintei către care tindem, spu¬ 
nea dânsul, trebuie să facem efortul de a ne însuşi virtu¬ 
ţile trebuitoare în viaţă; perfecţiunea este suma virtuţilor 
câştigate; ele sunt trofeele sufletului omenesc. 

Ne-a îndemnat la orice ocazie să mergem pe drumul 
acesta în competiţiune unul faţă de altul sau unii faţă de 

alţii. Taberele, şantierele, şedinţele şi în generai pregătirea 
pentru viaţă şi profesiune erau cuprinse în programul ace¬ 
lei şcoli menită să ne înalţe sufleteşte; erau datorii şi sti¬ 
mulente pentru a ne perfecţiona, învăţând şi gândind, me¬ 
ditând şi muncind. Ne-a lăsat ca dogmă necesitatea omului 
perfect în lume, necesitatea unui «mare tip de român, pe 
care lumea în căutarea unei zile mai bune îl va ur¬ 
ma» (P. L.). 

In trecerea prin viaţa României de după primul război 
mondial. Corneliu Zelea Codreanu a desţelenit câmpuri 
întregi, pe unde creşteau neîncrederea, regionalismul, de¬ 
şertăciunea, oportunismul, etc., sau sufla vântul unui si¬ 
mulacru de gândire şi acţiune; şi a semănat cu răbdare 
şi nădejde grâul încrederei şi al omeniei, dragostea de 
Tară şi o nouă icoană a Patriei, o mai cuprinzătoare defi¬ 
niţie a Neamului. 

Inăintarea a fost extrem de grea, cu multă chinuire şi 
cu mari primejdii. In cele din urmă s a impus cu fapta 
şi cuvântul, cu perseverenţa şi cu exemplul până întratâta 
că nici un om de stat. nici un învăţat nici o altă perso¬ 
nalitate de înaltă categorie intelectuală nu a reuşit să in¬ 
sufle opiniei publice o mai mare încredere şi nu a exercitat 
o mai decisivă influenţă ca el. Nu influenţă în sens politic 
— deşi nici aceasta nu a lipsit — cum a putut să o declan¬ 
şeze la un moment dat, imediat după primul război mon¬ 
dial. mareşalul Alexandru Averescu sau în alte împreju¬ 
rări. mai târziu. Iuliu Maniu, ci în sens de transformare 
a omului, a societăţii româneşti, creind o forţă de poten¬ 
ţare a virtuţilor, a însuşirilor bune, de disciplinare a voin¬ 
ţelor, «să revoluţioneze sufletul românesc» (C. S. L.). De 
aceea îl considerăm pe Corneliu Zelea Codreanu cu drept 

cuvânt un trimis ai Cerului cu misiunea să ne întoarcă cu 
faţa la Dumnezeu, să ne desluşiască condiţiile mântuirii 
noastre: cunoaşterea greşelilor şi defectelor, a slăbiciunilor 
şi păcatelor proprii, — ceeace este cel mai greu din câte îi 
sunt date omului să le împlinească. 

Numai cunoscându-ne bine, şi din ce în ce mai mult, 
putem spera să ne apropiem de înălţimea unde mulţumirea 
sufletească, cea desprinsă de plăcerile lutului din noi, ia 
contact cu zona unei purităţi absolute. Această limită a 
fost întrevăzută de Căpitan precum şi faptul că legionarul 
este chemat să se avânte într’acolo. Omenia şi umanitatea 
stau temelie acestei nevoi de permanentă înoire spirituală 
a omului de orice neam ar fi el. Exerciţii în direcţia aceasta 
sunt neapărat necesare pentru că ele înlesnesc trezirea 
virtuţilor cari reprezintă pentru sufletul omului, fiecare 
din ele, un rând de zale mai mult. Cu astfel de armură 
câştigăm siguranţă în judecarea lucrurilor şi suficientă 
speranţă că societatea omenească poate fi ridicată la nivelul 
prescris de legile divine. 

Privind din acest unghiu fundamental problema, apari¬ 
ţia Căpitanului la răscruce dc epoci nu este o întâmplare 
banală, iar adoptarea liniei politice a fost urmarea unei 
conjuncturi de evenimente şi un mijloc impus de ele pentru 
a se realiza şi a împlini concepte de viaţă, altele pe lângă 
acele la ordinea zilei, şi mult superioare acestora. Mai întâi 
s’a înoit el prin harul lui Dumnezeu, Care i-a luminat 
perspectiva adevărului şi i-a deschis tăriile sufletului. 
Numai aşa a putut să ne predice învăţătura lui, împlinindu- 
şi menirea înaintea ca duşmanii să-l omoare. 

Omenia Căpitanului se măsura cu cantitatea de modes¬ 
tie, cu bogăţia bunului simţ, cu bunătatea inimei, cu căl¬ 

dura unei nobleţe de aur; umanitatea cu sentimentul mi¬ 
lei, cu capacitatea de discernământ a situaţiilor, cu sim¬ 
ţirea obligaţiilor pe toate laturile vieţii, cu conştiinţa răs¬ 
punderilor, etc.; iar amândouă, omenia şi umanitatea, se 
adăogau şi creşteau la isvorul nesecat al dragostei sale 
creştine. 

♦ ♦ * 

Intr’o dimineaţă abia sosit din nordul Tării, mă prezint 
Căpitanului la biroul din strada Gutemberg 3. «Bine ai 
venit..., ce mai e nou..., aşteaptă puţin...» Scria, După o 
jumătate de oră ieşim amândoi spre bulevard şi cotim la 
dreapta către centru, discutând în continuare despre cum 
merg treburile prin partea locului. 

Întâmplarea face să ne întâlnim cu scriitorul 1. Bră- 
tescu-Voineşti pe care eu atunci am avut cinstea să-l cu¬ 
nosc personal. După salutul cu respectoasă afecţiune din 
partea fiecăruia şi întrebările de rigoare, s'a deschis pe 
încetul o discuţie lungă intrând pe poarta largă a rapor¬ 
tului de forţă între Români şi acei 1.800.000 de cetăţeni 
jidani ai României. S’au exprimat păreri dintr’o parte şi 
din alta; două vârste, două temperamente, două direcţii 
în viaţă, amândoi avocaţi cu excelente cunoştinţe în ale 
dreptului şi ale istoriei lui. Deshaterile s’au purtat fără 
nici o pasiune pe plan ştiinţific şi în ordinea practică a 
lucrurilor. Partea economică a ocupat timp mai îndelun¬ 
gat. La examenul realităţilor s a constatat starea de infe¬ 
rioritate a Românilor, adeverindu-se şi pricina. Această 
inferioritate se cerea, precum s*a vorbit atunci, remediată. 
— nu prin violenţă, nici prin abuz ci prin stabilirea unui 
raport de corectitudine socială şi profesională, valabil şi 

dincolo de minoritatea evreească, prin respectarea legilor 
Statului şi a legii de ospitalitate românească. Oaspeţii, câtă 
vreme rămân oaspeţi, fiind şi cetăţeni, nu pot să-şi înte- 
înceze stat în stat, statul lor, îndeosebi mereu alături de 
duşmanii Statului român, nici să-şi adune drepturi de prio¬ 
ritate prin eliminarea băştinaşilor dela necesitatea unui 
progres firesc, cum ar fi spre exemplu în ale industriei, 
comerţului, meseriilor, etc. încercări de soluţie nu au lip¬ 
sit, vagi, numai în treacăt, plecând dela împăcarea intere¬ 
selor naţionale, a dreptăţii româneşti, cu respectarea drep¬ 
turilor individuale, ceea ce însemna restabilirea de echili¬ 
bru în favorul păcii interne. 

Totul s’a petrecut într’o atmosferă de înţelegere depli¬ 
nă. Observam şi urmăream pe faţa bătrânului scriitor, în 
tot cursul convorbirei, lumina de satisfacţie profundă. La 
sfârşit, după trecere de vreo trei sferturi de oră, am rămas 
cu impresia că în acel ceas s’a iscălit un contract de moş¬ 
tenire între generaţia bătrânilor şi cea dela 1922. 

In fond, pot afirma cu acest prilej că nu a fost nici o 
diferenţă între aceste generaţii în problemele fundamentale 
ale neamului; ci dacă s’au produs deosebiri de vederi, aces¬ 
te încă nu implică o prăpastie; dar ceeace s’a petrecut de 
fapt, deschizându-se chiar abisuri, a fost din cauza mişe- 
liei manifestată de unii dintre bătrâni, politiciani nărăviţi 
şi inadaptabili la cerinţele fireşti ale poporului, ca şi de 
unii tineri porniţi să-l vrăjmăşească pe Căpitan cu cele 
mai josnice mijloace. Diferenţa, ce a marcat’o Căpitanul 
în multe rânduri, a fost din cauza perversităţii, a necinstei 
sufleteşti, a influenţelor străine pe baricada duşmanilor. 

* * * 

Omul de omenie este blând şi generos, bun şi drept. 
Aşa a fost Căpitanul; aşa l’am cunoscut în tabără, între 
camarazi, acasă, în societate, în funcţiune de subordonat 
şi în diverse împrejurări, egali la vorbă cumpănită, tot¬ 
deauna păstrându-i respectul cuvenit. A ştiut să se domine 
în momente de mărire ca şi în perioade de înfrângere şi 
prigoană. Totdeauna măsurat şi în general bine dispus. 

O singură dată, ultima oară când l’am văzut la Casa 
verde, după desfiinţarea comerţului legionar, întreaga fiin¬ 
ţă îi era brăzdată de o amărăciune neobişnuită. Figura lui 
impunătoare de altă dată se ghemuise intr’un vârtej de 
griji ameţitoare; umbletul său rar, ce arăta siguranţă şi 
curăţenie interioară, ajunsese acum să fie grăbit; privirea 
blândă a ochilor săi albaştri era pierdută; capul său clasic 
pe un trup înalt şi armonios sta înclinat sub greutatea gân¬ 
durilor; zâmbetul care îi lumina faţa scăldată în baia 
eterică se închircise între buzele strânse de durere; vorba 
lui înţeleaptă slăbise. Cu tot aspectul acesta ce exprima o 
suferinţă grea, cum mi-a apărut în acele momente,—din 
schimbul de păreri la despărţire, am putut să-mi dau sea¬ 
ma că în sufletul său stăruiau puteri de mai înaltă valoare 
morală cum le bănuiam înainte,—poate tocmai prin faptul 
că împotriva lui se deslănţuiseră toate maşinaţiile imorale 
şi diabolice. 

* * * 

Pe cât de crunt şi nedrept s'au purtat duşmanii cu Cor- 
neliu Zelea Codreanu, pe atât de uman a fost el cu dân¬ 
şii. Omenia şi umanitatea nu i-au lipsit în tot cursul acţiu- 
nei sale; s’a supus totdeauna legilor, disposiţiilor şi ordi¬ 
nelor chiar când aceste din urmă erau ilegale. Să ne amin- 

tim numai de permisiunea ce i se acordase în Mai 1926 
de a vorbi alegătorilor. în calitatea sa de candidat în ju¬ 
deţul Putna. un minut în fiecare sat; sau de grozăvia şi 
mişelia petrecută la 5 Septembrie 1936 cu desfinţarea ta¬ 
berei depe muntele Susai, contra cărei ilegalităţi a protes¬ 
tat în mod legal, reseinnându-se după farsa de anchetă or¬ 
donată de Ministerul Internelor. 

Sensibilitatea sufletului sau era mare la durerea aproa¬ 
pelui, la necazurile şi nedreptăţile ce le întâlnea, la bolile 
despre care afla; sensibil era şi la orgolii, ca şi la nechib- 
zuinţe. la lipsa de măsură ca şi la slăbiciunile omeneşti ce 
se întâmpla să le constate la unii dintre legionari. Iubirea 
Iui faţă de om, accesibil înălţării prin perfecţiune, faţă de 
neam. cu precisă misiune în lume, faţă de omenirea toată 
era o trăire profundă şi de felul ei excepţională. 

Privea cu interes şi îndelung măreţia naturei pe ori 
unde îl purtau paşii întru cunoaşterea pământului străbun 
şi a locuitorilor lui. 

A fost o întâmplare că în ceasurile sale de desnădejde, 
instinctul său Ta îndreptat spre Rarău. muntele de care s"a 
legat pc viaţă? depe coama acestui masiv se deschide o 
privelişte uimitoare pe valea Bistriţei spre Piatra Neamţ 
şi Vatra Dornei. 

Generalul Cantacuzino în inspecţia taberelor de muncă 
din regiunea I, ajuns sus. pe creasta Rarăului, mult la stân¬ 
ga de Pietrele Doamnei, — urcaserăm pe cărarea lui Mân- 
drilă — s'a dat jos depe cal să-şi dezmorţească puţin oase¬ 
le; era şi bolnav; pornise din vale cu temperatură. Uitân- 
du-se înainte spre cota Sterie Ciumeti a muntelui Pietrosu. 
apoi Ia dreapta şi la stânga a rămas ca o stană, oricât dc 
înfrăţit fusese în viaţa lui cu munţii şi cu farmecul lor; 

a pus mâna pâlnie pe fruntea-i fierbinte şi după un oftat 
adânc, cu glas domol şi cu greutate de om bătrân ne-a 
spus; măi copii, aşa fruinuseţă n'am văzut decând mama 
m’a făcut. A lăsat privirile în jos, acoperindu-şi pieptul cu 
barba stufoasă şi-a intrat în lumea gândurilor lui. Ne-am 
« odihnit toţi câteva minute fără să-i turburăm liniştea. 

După acest scurt popas ne-a rugat să-l ajutăm, să-şi pună 
picioarele în scări. Susţinăndu-1, ca şi mai înainte, pornim 
la vale spre Schit şi tabăra «casei de odihnă». 

Soarele cobora să se întâlnească cu apusul, atmosfera 
era limpede şi ochii ni se înecau în adâncimile albastre 
ale unui cer superb. In după amiaza aceia apăreau toate 
şiragurile de munţi îmbrăcate ca de sărbătoare; şi stâncile 
presărate pe toată întinderea semănau a fi nişte străjeri 
uriaşi în ţinută de gală şi în poziţie de onor pentru prin¬ 
ţul din poveste, care îşi făcuse apariţia pe aceste meleagu¬ 
ri. Peste tot linişte şi o feerie încântătoare din minunile 
Celui Atotputernic. 

Căpitanul în faţa unei privelişti ca asta era inundat de 
un sentiment de pietate, pe care rareori îl împărtăşia şi 
acelor din jur; ci mai mult, îl învelea în taina tăcerii şi 
cuprins de o linişte desăvârşită rămânea pierdut într’o me¬ 
ditaţie evlavioasă. 

* * * 

Corneliu Zelea Codreanu păstrează contact permanent 
cu tinerimea română; cu întreaga tinerime română, dar îl 
interesează în primul rând tinerimea universitară şi edu¬ 
caţia ei; pregătirea pentru ziua de mâine în probleme depe 
urma cărora să renască Tara. 

Cu ea împreună şi pentru ea munceşte, organizează. 

vorbeşte, învaţă, face observaţii şi împacă diferenţe de ca¬ 
racter în vederea aceluiaşi scop. Apelează la conştiinţa fie¬ 
căruia să respecte valoarea etică a omului pentru câtă uma¬ 
nitate radiază sufletul său. Urmăreşte trăirea credinţei le¬ 
gionare cu privirea, cu mintea, cu inima. O purtare solem¬ 
nă şi amabilă cu toată lumea; n*a făcut deosebire de clasă, 
fiecare profesiune cu libertatea drepturilor ei, fiecare ins 
cu libertatea capacităţii de creaţie şi producţie, fiecare cu 
puterea lui de muncă. 

Figura remarcabilă a Căpitanului exercită o influenţă 
considerabilă şi asupra mai bătrânilor. El devine cu tim¬ 
pul focarul spre care se îndreaptă atenţia omului simplu 
ca şi aceluia învăţat, dela ţăran şi muncitor la profesor 
universitar şi academician. Preţueşte la maximum intelec¬ 
tualitatea ca şi munca manuală în orice profesie. Respinge 
lenea, huzurul şi cretinismul în viaţa publică şi privată. 

Mănunchiurile de oameni cari îl urmăreau cu duşmă¬ 
nia şi continuă să-l urmărească, chiar după 25 ani dela 
moarte, au văzut în el altceva, aceia ce au afirmat şi con¬ 
tinuă să afirme; această atitudine se datoreşte sufletului 
lor ce respiră otrava urei, răutăţii şi invidiei ce neagă ca¬ 
lităţi evidente, sadismului care bravează realităţi şi făp- 
tueşte crime pentru a-şi salva o poziţie vremelnică şi şu¬ 
bredă, a omorî omenia şi umanitatea, ca să înalţe trufia 
şi tirania. 

însemnăm aici, pentru alt aspect al problemei, atitu¬ 
dinea împăratului Carol V, care luptând o viaţă pentru 
poziţia catolică, deci împotriva principilor susţinători ai 
Luteranismului, — după asedierea şi ocuparea Wittemberg- 
ului, s'a dus direct la mormântul lui Luther. In timp ce 
citea inscripţia depe piatra mortuară, unul dintre curteni 


se apropie de el şi îi propune să se deschidă mormântul 
şi cenuşa corpului s’o arunce vânturilor. împăratul s’a fă¬ 
cut roşu de ruşine şi de indignare, apoi îi răspunde cu 
glas tare să audă toată suita prezentă: «cu morţii nu port 
război; acest loc să fie respectat». 

* * * 

Ne găsim dar cu timpul nostru la 25 ani dela moartea 
năprasnică a Căpitanului, ce nici criminalii de rând nu 
şi-ar fi imaginat’o şi nici nu ar fi îndrăznit s’o facă. El 
rămâne însă mai departe cu noi şi noi cu el pentru că ne-a 
pus la îndemână arma adevărului, nu ştreangul morţii; 
ne-a inspirat credinţa biruinţii prin puterea cuvântului, nu 
prin metoda «demascărilor»; ne-a turnat în suflete virtu¬ 
tea corectitudinei, nu veninul calomniei; ne-a arătat dru¬ 
mul perfecţiunei ce duce peste muntele suferinţei, prin 
pădurea cu fiare sălbatice şi prin mlaştina desnădejdei, 
nu urâţenia degradărilor în toate variantele. 

Personalitatea lui nobilă rămâne pururea una din glo¬ 
riile României, iar lucrarea cât a apucat s’o realizeze arc 
valoarea ei peste veacuri, după trecerea cărora va fi să 
apară alt trimis ca să-l înlocuiască, slujitor cu omenie si 
cu umanitate la altarul Naţiunei. 

Lumina vieţii lui a brăzdat în lung şi în lat pământul 
Tării noastre. El a călătorit în misiune, vorbind de rostul 
Patriei şi ogoind peste tot plângerea mulţimei necăjite. A 
fost apologetul tradiţiei creatoare şi a instituţiunilor ce stă¬ 
teau la temelia României moderne; a mers pe urmele tra¬ 
sate de Kogălniceanu, Vasile Conta, Eminescu, Petriceicu 
Hajdeu şi de toţi înaintaşii cari strălucesc în istoria neamu- 

lui ca bulgării de aur în lumina soarelui. A apărat Bise¬ 
rica şi Patria, Monarhia si Armata, Familia şi Proprieta¬ 
tea. L'a preocupat în permanenţă omul ca valoare umană, 
precum o declară în procesul ce i-a fost cursă ca să-l 
omoare. 

Cuvântul lui ajungea la urechile noastre într'un fel cu 
totul deosebit de-al celorlalţi oameni. Nu era în speţă po¬ 
runcitor, nici exigent, nu avea caracter deliberativ nici ton 
fălitor, nu semăna nici cu timbrul vocii unuia dotat cu 
dicţiune, nici cu a învăţatului dela catedră; avea o tonali¬ 
tate specială; venea pare că de dincolo de lume; mustrare, 
blândeţe, iertare, îndemn?! Era sarea pământului. Acest 
cuvânt al lui încălzea inimile, aprindea sensibilităţi neba- 
nuite, convingea şi transforma lumea. Cum? Aici stă tot 
misterul. Aici este voia Celui Prea înalt. Aş îndrăzni să 
spun; prin sinceritatea lui, altfel decât a mii şi mii de 
oameni sinceri, prin simplitatea exprimării, prin chibzuinţă 
judecăţii, prin darul lui Dumnezeu pe care noi nu-1 putem 
pătrunde decât constata în consecinţele ce le are asupra 
mulţimilor, «cari au câteodată contact cu sufletul neamului, 
un minut de viziune... contactul acesta cu neamul întreg 
e plin de înfrigurare, de cutremur. Mulţimile plâng»... 
(P. L.). 

Uneori o atitudine şi o privire însoţită de gestul mâini¬ 
lor aduse la înălţimea capului şi îndreptate înainte conţi- 
neau un discurs întreg. 

Sinceritatea cuvântului, modestia sufletului, corectitu¬ 
dinea inimei cu care a călătorit în viaţă i-au fost răsplă¬ 
tite cu un sfârşit crud, dar a rămas gigant între pitici. 

Noi tot ce avem dela el învăţate, le vom trece dela om 
la om şi le vom lăsa moştenire din generaţie în generaţie. 

Ne este hrana sufletească de fiecare zi, va fi trompeta de 
deşteptare în momente de adormire, sunetul din corn în 
cazuri de rătăcire, va fi apelul la unire şi strigătul de 
luptă ca să biruie omenia şi umanitatea. 

Cu toate aceste, ştim că împotriva lui se vor scula tâlha¬ 
ri după tâlhari, ca să-l omoare a două oară, a zecea oară, 
a mia oară, dar el. Căpitanul, tot mai viu va creşte, mai 
prezent va apărea, cu mai multă ardoare ne va învăţa... 

* * * 

25 ani dela martiriu nu pare mult. 

O clipă din licărirea unei stele ce atârnă în golul imen¬ 
sităţii ; 

0 clipă din jocul luminei de rază fulgerătoare; 

0 clipă din timpul fugar al eternităţii divine. 

Nu e mult, — ca ieri s’a petrecut fărădelegea. — nici 
dintru început până în noaptea ucigaşilor, nici de atunci 
la contemplarea schimbărilor ce nu se pot măsura prin cu¬ 
vinte, oricât de unice şi puternice ar fi pentru devenire. 

Ci să ne plecăm mai departe genunchii până la capătul 
vremii în faţa jertfei depe pristolul Mişcării Legionare, 
bogat în trupuri frumoase şi luminat de strălucirea sufle¬ 
telor — făclii aprinse pentru privigherea suferinţei ce cul¬ 
minează în noaptea de 29 spre 30 noembrie 1938. 

Un sfert de veac... şi oastea cea greu încercată continuă 
să meargă către ţinta unde are să troneze omenia şi uma¬ 
nitatea. 

Vasile Iasinschi 

1938-29-30-Xi-l 963. 

